Diari Oficial de la Generalitat Valenciana


Sumari del DOGV 5051, del 18-07-2005 (2005/8305)

RESOLUCIÓ de 29 de juny de 2005, de la directora general de Gestió del Medi Natural, de la Conselleria de Territori i Habitatge, per la qual es concedeixen ajudes destinades a la gestió de reserves voluntàries de fauna per al 2005.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5051

Data del DOGV
:   18-07-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/8305


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 29 de juny de 2005, de la directora general de Gestió del Medi Natural, de la Conselleria de Territori i Habitatge, per la qual es concedeixen ajudes destinades a la gestió de reserves voluntàries de fauna per al 2005. [2005/X8305]
  
Vista l'Ordre de 21 d'abril de 2004, de la Conselleria de Territori i Habitatge, publicada en el Diari Oficial de la Generalitat Valenciana (DOGV) núm. 4746, de 5 de maig de 2004, per la qual s'estableix un règim d'ajudes destinat a la gestió de reserves voluntàries de fauna i es convoca la concessió d'ajudes per al 2004.
  
Vista l'Ordre de 17 de setembre de 2004, de la Conselleria de Territori i Habitatge, per la qual es prorroga el termini establit en l'anterior fins al 28 de febrer de 2005.
  
Ja que s'han presentat dins de termini cinc sol·licituds, que s'han tramitat segons el que preveuen les bases 5 i 6 de l'annex I de l'ordre.
  
Atesa l'acta de la Comissió de Valoració prevista en la base 7 de l'annex I de l'ordre.
  
Atés el que disposa la base 8 de l'annex I de l'esmentada ordre, i d'acord amb el que preveu la Resolució de 13 d'agost de 2003, sobre la delegació de l'exercici de competències en determinats òrgans de la conselleria.
  
Primer
  
Concedir als beneficiaris, que apareixen en l'annex I, les ajudes en la quantia que s'indica.
  
Segon
  
Desestimar la sol·licitud presentada per Ford España, atés que no complix la base 1.1 de la convocatòria (la zona objecte de la subvenció es ha de ser sòl no urbanitzable).
  
Tercer
  
Les quantitats que han de percebre els beneficiaris se satisfaran una vegada acabats els treballs objecte d'ajuda i després de la presentació d'una memòria de resultats i justificació de les despeses d'acord amb el que preveu la base 12 de l'annex I de l'ordre de convocatòria.
  
Quart
  
Els treballs han de finalitzar-se amb antelació suficient perquè la memòria de resultats i justificació de despeses estiguen presentades abans del 15 de novembre de 2005. A fi que puguen revisar-se les actuacions realitzades pels tècnics competents, s'estableix com a termini màxim per a la realització d'aquestes el 15 de setembre de 2005.
  
Cinqué
  
Recordem la necessitat que els projectes aprovats compten amb l'oportuna autorització quan els treballs previstos suposen manipulació d'espècies silvestres, d'acord amb el que disposa la Llei 4/1989, de conservació de la natura, Decret 32/2004, pel qual es crea i regula el Catàleg Valencià de Fauna Amenaçada, i legislació cinegètica vigent.
  
Sisé
  
La present resolució es dicta per delegació del conseller de Territori i Habitatge, conforme a la Resolució de 13 d'agost de 2003, sobre delegació de l'exercici de competències en determinats òrgans de la conselleria (DOGV núm. 4571, de 22/8/2003), que esgota per tant la via administrativa. Contra aquesta resolució es pot interposar recurs contenciós administratiu en el termini de dos mesos, comptadors des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana, d'acord amb els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa (BOE de 14.7.98).
  
Tot això sense perjudici de la interposició del recurs potestatiu de reposició davant aquesta conselleria en el termini d'un mes, des de l'endemà de la notificació, d'acord amb els articles 116 i 117 de la Llei 30/1992, de 26 de novembre, de Règim jurídic de les administracions públiques i del procediment administratiu comú, modificada per la Llei 4/1999 (BOE de 27.11.92 i BOE de 14.01.99, respectivament).
  
València, 29 de juny de 2005.- La directora general de Gestió del Medi Natural: Concepción Maroto Álvarez.
  
ANNEX I
  
Projectes aprovats
  
Sol·licitant: Associació FAPAS d'Alcoi
  
Projecte: Instal·lació d'una gàbia de muda per a voltors a la Reserva de Fauna Canyet de la Pedrera de Sant Cristòfol
  
Import de la subvenció: 6.000 €
  
Sol·licitant: Ajuntament de Teulada
  
Projecte: Activitats per a la gestió de la Reserva de Fauna el Senillar
  
Import de la subvenció: 6.000 €
  
Sol·licitant: Centre Excursionista de Ròtova
  
Projecte: Activitats per a la gestió de la Reserva de Fauna Cova de les Rates Penades (Ròtova)
  
Import de la subvenció: 2.891,2 €
  
Sol·licitant: Juan Galiano Ramírez
  
Projecte: Millora del medi a la Reserva de Fauna las Hoyuelas
  
Import de la subvenció: 6.000 €
  
Sol·licitant: Ajuntament de Salinas
  
Projecte: Activitats per a la gestió de la Reserva de Fauna Laguna de Salinas